Document ID: /roh_data/filtered/fineweb-2-filterrobots_roh.jsonl.gz/4095

Ingio chi vivan las üsanzas
La lingua rumantscha, l’istorgia, la natüra e l’art: tuot quai sun püttas importantas da la cultura da la Val Müstair. Unicas e degnas da protecziun sco la natüra sun in Val Müstair eir las üsanzas chi vegnan chüradas e celebradas da la populaziun indigena.
Cha la cultura indigena ha ün’ota valur, as muossa illa varietà cha’l cumün po spordscher; sper ils differents museums, ils lös per creaturs d’art ed interessents per l’art es eir la Clostra San Jon chi fa part dal patrimoni mundial da l‘UNESCO, averta per admirar e scuvrir.